**Slovakian presidentti** (slovakiksi *Prezident Slovenskej republiky*) on Slovakian valtionpäämies. Presidentti valitaan suoralla kansanvaalilla viiden vuoden kaudeksi enintään kahdelle perättäiselle kaudelle. Presidentin virka on etupäässä seremoniallinen, mutta hän voi käyttää rajoitettua valtaansa harkintansa mukaan. Presidentin virallinen asunto on Grassalkovichin palatsi maan pääkaupungissa Bratislavassa.

Vuonna 2014 presidentin palkka oli 5376 euroa kuukaudessa.

Viran historia
--------------

Presidentin virka perustettiin Slovakian perustuslailla 1. tammikuuta 1993, kun Slovakia pysyvästi erosi Tšekkoslovakiasta ja itsenäistyi. Virka oli avoin maaliskuuta 1993 asti, jolloin maan ensimmäinen presidentti Michal Kováč valittiin Slovakian tasavallan kansallisen neuvoston toimesta.

Vuonna 1998 kansallinen neuvosto oli kykenemätön valitsemaan maalle uutta presidenttiä, jolloin presidentin virka oli avoin puolen vuoden ajan. Presidentin velvollisuuksia ja valtaa käyttivät maan pääministeri ja kansallisen neuvoston puhemies yhdessä. Asian ratkaisemiseksi uusi hallitus sääti lain, jonka seurauksena presidentti alettiin valita vaaleilla.

Nykyinen presidentti on Zuzana Čaputová, joka astui virkaan 15. kesäkuuta 2019. Hän on myös ensimmäinen virkaan valittu nainen.

Rooli ja valtaoikeudet
----------------------

Presidentillä on hyvin rajattu rooli ja virka onkin lähinnä seremoniallinen. Slovakian perustuslain mukaan presidentti on maansa korkein edustaja niin Slovakiassa kuin ulkomailla, ja hän on myös maan armeijan ylipäällikkö. Hänen perustuslaillisiin oikeuksiin kuuluu pääministerin, kolmen perustuslakituomioistuimen jäsenen ja kolmen tuomarineuvoston jäsenen nimittäminen. Presidentti voi käyttää veto-oikeutta lakeihin pois lukien perustuslakeihin, joka voidaan kumota kansallisen neuvoston jäsenten äänten enemmistöllä. 

Hänen perustuslaillisia tehtäviään on lakien allekirjoittaminen, ministerien nimittäminen pääministerin ehdotuksestä ja henkilöiden nimittäminen moniin muihin virkoihin: kenraaleiksi, professoreiksi, tuomareiksi, syyttäjiksi jne. Presidentti voi myöntää armahduksen oikeusministerin esityksestä.

Presidentiksi valittavan henkilön tulee täyttää seuraavat ehdot:

* vähintään 35-vuotias
* Slovakian kansalainen, jolla on äänioikeus

Luettelo presidenteistä
-----------------------

| Presidentti | Viran kesto | Puolue | Pääministerit | Tulos vaaleissa |
| --- | --- | --- | --- | --- |
|  | Michal Kováč | 2. maaliskuuta 1993 | 2. maaliskuuta 1998 | Demokraattisen Slovakian liike | Vladimír Mečiar (1993–1994)Jozef Moravčík (1994–1994)Vladimír Mečiar (1994–1998) | Parlamentin valitsema |
|  | Rudolf Schuster | 15. kesäkuuta 1999 | 15. kesäkuuta 2004 | SMER | Mikuláš Dzurinda (1998–2006) | 57,18 % |
|  | Ivan Gašparovič | 15. kesäkuuta 2004 | 15 kesäkuuta 2014 | Demokraattisen Slovakian liike | Mikuláš Dzurinda (1998–2006)Robert Fico (2006–2010)Iveta Radičová (2010–2012)Robert Fico (2012–2018) | 59,9 % (2004)55,53 % (2009) |
|  | Andrej Kiska | 15. kesäkuuta 2014 | 15. kesäkuuta 2019 | riippumaton | Robert Fico (2012–2018)Peter Pellegrini (2018–2020) |  |
|  | Zuzana Čaputová | 15. kesäkuuta 2019 | vallassa | Progresívne Slovensko | Peter Pellegrini (2018–2020)Igor Matovič (2020–2021)Eduard Heger (2021–2023)Ľudovít Ódor (2023)Robert Fico (2023–) | 58,40 % (2019) |
|

### Virkaatekevät presidentit

* Vladimír Mečiar, 1. tammikuuta 1993 - 2. maaliskuuta 1993 ja 2. maaliskuuta 1998 - 30. lokakuuta 1998
* Ivan Gašparovič, 14. heinäkuuta 1998 - 30. lokakuuta 1998
* Mikuláš Dzurinda, 30. lokakuuta 1998 - 15. kesäkuuta 1999
* Jozef Migaš, 30. lokakuuta 1998 - 15. kesäkuuta 1999

CommonsCommons
Wikimedia Commonsissa on kuvia tai muita tiedostoja aiheesta **Slovakian presidentti**.

Lähteet
-------

1. ↑  Grassalkovich Palace *Visit Bratislava*.  2023. Viitattu 25.9.2023. (englanniksi)
2. ↑  Slovak President Andrej Kiska hands over his first salary to poor and sick *Armenpress*.  28.7.2014. Viitattu 25.9.2023. (englanniksi)
3. ↑  SLOVAKIA: parliamentary elections Národná rada Slovenskej republiky, 1998 *archive.ipu.org*. Viitattu 25.9.2023. (englanniksi)
4. ↑  Michal Kováč, President of the Slovak Republic 1993-1998 *The Slovak Spectator*.  1.2.1999. Viitattu 25.9.2023. (englanniksi)
5. ↑  Slovakia's first female president sworn in *Deutsche Welle*.  15.6.2019. Viitattu 25.9.2023. (englanniksi)
6. ↑  Constitution of the Slovak Republic of 1992 (460/1992 Coll.). *International Labour Organization*.  1992. Viitattu 17.8.2023. (englanniksi)
7. ↑  Liberaali ja EU-myönteinen Čaputová voitti Slovakian presidentinvaalit Helsingin Sanomat. Viitattu 31.3.2019.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:President of Slovakia 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Liste des présidents de la République slovaque